الحمد لله واشهد ان لا اله الا الله وحده لا شريك له واشهد ان محمدا عبده ورسوله صلى الله عليه وسلم. اما بعد اهلا ومرحبا بكم في لقاء جديد من سلسلة قصص الصحابة الكرام رضي الله عنهم وارضاهم
وفي كل مرة نتناول قصة صحابي يعني قد يكون آآ يعني لم غير مشهور قوي في قصته نحاول ان احنا نعطي اه بعض الصحابة حقهم في تعريف الناس بهم هؤلاء هم اه الاكابر وهؤلاء هم سادات الدنيا
وهؤلاء هم القدوات. يعني في زمن عزت فيه القدوات صارت الحاجة ماسة الى ان نبحس عن القدوات في اه قصص الاولين ولما كان طبعا الزمان شوهت فيه القدوات كمان خسارة القدوات
ما بين آآ القدوات بقت يعني ما بين اللاعيبة والممسلين والمغنيين وصار البطولات نفسها تعريف البطولات صار تعريف مشوه فالبطولات تنحصر في الرياضة وتنحصر في الجوايز الايه التمثيل فباينة في مأساة. اعتقد ان احنا محتاجين نفوق شوية
ونعرف تاريخنا ونعرف البطولات الحقيقية. ونعرف القدوات الحقيقية وآآ انتم عارفين من الحاجات اللي دايما بتضايقني ايه عارفين لما يجيبوا مسلا فيديو تحفيز او يعني تمام فيديو تحفيزي. دايما الفيديو التحفيزي دوت بتلاقي فيه حاجة واحدة بس
رياضة يعني في حد بيلعب رياضة بطل كمال اجسام ملاكمة مش عارف حد بيجري وكل الفيديوهات التحفيزية كده. يعني ما فيهاش غير موضوع الرياضة بس وفعلا بقى فعندنا خلاص في ازهانا صورة نمطية
ان هي دي الدين ده النجاح بس هو دي البطولات بس. ده التفوق بس وبالتالي الغلبان اللي ما عندوش بقى قدرات رياضية ده كده خلاص ضايع ما عندوش فرصة للتميز ابدا
هي بتقرأ افخاذ السحابة بيتسع افقك جدا من هم الابطال هي البطولات الحقيقية هي ميادين التنافس الكبيرة. وازاي في تنوع هائل في ميادين التنافس زي آآ ما شفنا ممكن تنافس في العلم ممكن تنافس في الجهاد ممكن التنافس في آآ آآ طلب الحديس ممكن التنافس في يعني
آآ حب النبي عليه الصلاة والسلام مجالات واسعة وكل واحد فينا هيلاقي المجال اللي يناسبه ربنا يبارك فيكم يا رب ويرضى عنكم. النهاردة اخترنا ان احنا نحكي قصة صحابي جميل
بس كده ان انت اما تسمع اسمه بتتبسط كده صح فاكرين لما اه قلت لكم في قصة معاذ بن جبل ان معاذ كده بتسمع اسمه بتحس بفخامة كده تحس ان انت ايه جبل يعني ايه تحس ان انت فيه فخامة كده قدامك هو فعلا جبل
سالم بقى فيه انطباع كده بيجي لك ان انت تحس ان انت بتحبه مش عارف ليه يعني انت حابه اوي. بس انت مش عارف مين دوت بس سالم مولى ابي حزيفة الاسم ده وقعه على الازن
آآ رقيق كده صح؟ انا مش عارف انا بحس بكده حاسس ان انا الاسم ده بيجي لي كده بحس اسم جميل كده خش قلبي على طول حاسس ان انا بحبه. يعني قبل حتى ما اعرف قصته
لما اسمع كلمة سالم مولى ابي حزيفة يقع حبه يعني يقع حبه في قلبه فورا وبعد كده نتفاهم بقى هو مين ده بس هو الله ربنا القى على اسماء حتى الصحابة الكرام. رونق بهاء ومحبة. ان الذين امنوا وعملوا الصالحات
فيجعل لهم الرحمن ايه؟ ودا سالم سالم مولى ابي حزيفة الله على الاسم الجميل مين سالم مولى ابي حزيفة ومين ابي حزيفة دوت؟ وايه قصته؟ تعالوا نحكي من الاول بقى
سالم يا جماعة رضي الله عنه وارضاه ده يعتبر من السابقين الاولين في الاسلام من الناس اللي اللي سبقوا في الاسلام بس تعال نرجع وراء شوية ونحكي قصته مين الاول
سالم طبعا انتم عارفين العرب زمان كان بيحصل آآ آآ حروب بينهم وكان بيترتب على الحروب دي قتل واسر وعبيد والكلام دوت الظاهر ان سالم في احد المعارك ديت كان اه اخز في معركة ما
واتباع من ايد لايد لايد لغاية ما وصل لامرأة تدعى ابية بنت يعار الانصاري دبي بنتي عار الانصاري صح بنت عار الانصاري دي مين دي واحدة من يعني من من مكة
مين جوزها بقى جوزها اسمه ابو حزيفة ابن عتبة زوجها اسمه ايه ابو حذيفة ابن عتبة فسبية بنت عار الانصاري اشترت سالم اشترت ايه ؟ سالم وكان عبد عبد عند هزه المرأة
عبد عند هزه المرأة وظل فترة كده ولكن آآ هذه المرأة وزوجها ابو حذيفة ابن عتبة كانوا بيحبوه جدا وقع حب حب سالم وقع في قلب ابي حزيفة. وكزلك زوجة ابي حزيفة. لدرجة ان
ان سبية بانتعار الانصاري من شدة حبها في سالم اعتقته لوجه الله تعالى وحررته فصار حرا. تمام طبعا سالم اه اه زوجها خاف عليه ان هو بيحبه. طب احنا هيمشي ويسيبنا
ما يسيبنا يروح فين احنا على فكرة هو ابو حزيفة كان دور على والده اصلا والد سالم ما وصلش له والان سالم هيضيع. هيروح مننا فين؟ وما لوش حد هنا. واحنا بنحبه خايفين عليه
فراح عمل حركة جامدة جدا راح ابو حذيفة ابن عتبة في ملأ من قريش وفي وسط قريش واعلن انه قد تبنى سالم تبنى سالم تمام؟ فصار الان سالم اسمه سالم
ابن ابي حزيفة ابن عتبة زي نفس قصة ايه زيد ابن حارثة لما كان في الاول بيتسمى زيد ابن محمد فنفس اللي عمله النبي عليه الصلاة والسلام مع زيد عملوا ابو حذيفة مع سالم
سالم اسمه سالم ابن ابي حزيفة تمام سبحان الله يعني وفضل الوضع على كده حتى اشرق نور النبوة نور نبو اشرق وسبحان الله ابو حذيفة وسالم من اوائل الناس الذين اسلموا
وكان يعني يعني قلبهم رقيق جدا مجرد ما سمعوا عن دعوة الاسلام الاتنين اسلموا رضي الله عنهم وارضاهم آآ تعلقوا جدا بالاسلام وحبوا النبي عليه الصلاة والسلام وازدادت العلاقة ما بينهم بقى. يعني هم اصلا اصلا قبل قبل التبني كانوا بيحبوا بعض. يعني هو عبد كان بيحب بعض
تخيل بقى حبهم بقى عامل ازاي بعد ما ابو حزيفة عمل الحركة ديت وتبنى سالم وبالتالي بقوا بيحبوا بعض جدا جدا جدا طب تخيل بقى حبهم لبعض بقى عامل ازاي ؟ بعد ما الاتنين اسلموا
وبقى الحب مش مجرد الحب الجبلي العادي اللي ما بين اتنين مسلا اب وابنه مسلا او او اتنين ما بينهم احسان وود والكلام ده بقى صار فيه كان حب في الله فوق كل دوت
تمام؟ حبي في الله فوق كل دوت فبقت تخيل بقى كمية الحب اللي بين سالم وبين ابي حزيفة عاملة ازاي حاجة كده شبه الحب اللي بين زيد رضي الله عنه وارضاه وبين النبي عليه الصلاة والسلام
ان الحب تضاعف لما دخل بقى الحب في الله الاتنين اسلموا وبقوا بيصلوا مع بعض وبقوا بيطلبوا علم مع بعض وبقوا بيحفزوا قرآن مع بعض. كانت يعني علاقة رائعة بين اب وابنه
ولغاية دلوقتي هو بيعتبر ابوه خلاص لسة تحريم التبني ما نزلش تمام؟ فشوف بقى العلاقة اب وابن وعلاقتهم عاملة ازاي. حب رهيب. وكانوا بيتعلموا مع بعض ويروحوا يحضروا مع النبي عليه الصلاة والسلام مع بعض
مع بعض ويحفزوا مع بعض ويطلبوا العلم ويحفزوا الحديس حاجة جميلة سبحان من الف بين هزه الايه بين هزه القلوب بعد فترة كما تعلمون يعني بعد كده حصل ايه؟ تحريم لموضوع التبني دوت
بعد ما حصل تحريم لموضوع التمني دوت كما في سورة الاحزاب في قوله تعالى ادعوهم لابائهم هو اقسط عند الله. ادعوهم لابائهم هو اقسط عند الله. فان لم تعلموا اباءهم
اخوانكم في الدين ومواليكم خد بالك فاخوانكم في الدين ومواليكم اللي حصل كده بالزبط. طبعا زيد بن سابت مسلا كانوا عارفين ابوه. كانوا عارفين ان ابوه اسمه سابت فبعد تحريم التبني بدل ما اسمه زيد ابن محمد صار اسمه زيد ابن ثابت. احنا ابوه كان معروف
لكن المشكلة ان سالم مش عارفين ابوه اصلا زي ما ربنا قال فان لم تعلموا اباءهم. نعمل ايه؟ فاخوانكم في الدين وما واليكم اتسمى سالم مولى ابي حزيفة. لان احنا مش عارفين الاب نفسه. لو هنسميه ايه دلوقتي؟ ما ينفعش نسميه سالم ابن ابي حزيفة
طب ايه اللي هنسميه؟ فسموه سالم مولى ابي حزيفة وكلمة مولى معناها ان هو كان عبد ثم اعتق كلمة مولى معناه ان هو كان عبد عند الشخص ده سم اعتق
كزلك زايدة برضو يسمى ان هو مولى النبي عليه الصلاة والسلام كلمة مولى لما تسمعي كلمة مولى دي دي معناها ان الشخص ده كان عبد عند فلان وفلان ده اعتقه فصار بينهم ولاية كده بسبب الاعتاق دوت فيسمى سالم مولى
ابي حذيفة. ومن هنا جت التسمية بتاعة سالم مولى ابي حزيفة تمام وتأمل يعني في بعد ما بعد ما يعني ابو حذيفة خلاص انصاع واستجاب بامر الله تعالى وخلاص ما بقاش سالم ابنه ولا حاجة. طبعا ده بيبقى صعب على القلوب على فكرة بعد ما انا اتعودت ان انت يبقى اسمك سالم ابن ابي حزيفة
يعني يجي امر من الله يقول لك لأه ما تقولش كده اكيد مش سهلة على النفس الموضوع ده على فكرة فيه مشقة يعني اللي عمل كده يعني يعني وجد صعوبة فعلا وجاهد نفسه ان هو يتحمل ان واحد بعد ما كان فعلا ابني
ابني ما ينفعش اقول عليه ابني دلوقتي. لكن هم استجابوا على طول. سبحان الله طب ابو حزيفة يعمل ايه بقى عشان يوطد علاقته بسالم بص من كتر حبه فيه بيحبه اوي من كتر حبه في سالم عايز يوطد العلاقة ما هي العلاقة كانت
مرتضى بيه الاول كان فيه عبودية خلاص شلناها بعد التحرير خليته ابني. طب ما بقاش ابني اعمل ايه دلوقتي؟ عايز عايز اربطه معي. اروح عامل حركة جامدة جدا خلاه يتجوز بنت اخوه
اتجوز لو خلى سالم سالم يتزوج بنت اخيه وهي فاطمة بنت الوليد ابن عتبة. يعني ابو حذيفة ابن عتبة. اخوه اسمه الوليد ابن عتبة. الوليد دوت اخوه عنده بنت اسمها فاطمة. فاطمة
وخلى سالم يتجوز فاطمة خد بالك دي طالعة جامدة. يعني ايه طالعة جامدة انت بتتكلم سالم ده كان عبد طبعا ابو حذيفة ده واحد من من مكة يعني صاحب نسب عنده نسب
نسب سالم ده مش معروف له نسب اصلا فكونك انت تقول لي ان واحد كان عبد وبقى مولى وبعد كده يتجوز بنت الوليد ابن عتبة لا ده موضوع كبير وهذا يدل على شدة حب يعني ابو حذيفة لسالم
وحب اسناس لسالم ان هو يقبل ان سالم رغم ان هو مش معروف له نسب والعرب انتم عارفين موضوع النسب بيفرق معهم يتزوج بنت آآ الوليد ابن عتبة ده حاجة عالية جدا. وده يدلك على مازا فعل الاسلام في الناس. لغى الفروقات ديت تماما
اسلام جاء لتحرير العبيد طبعا قصة العبيد دي قصة طويلة لكن الاسلام مش هو اللي عمل الرق الرق ده كان موجود قبل الاسلام وانما جاء الاسلام لتحرير العبيد ولتحسين وضع العبيد القائمين. يعني العبد كده كده بنحاول نحسن وضعه. وبنحفز الناس تدريجيا على التحرير
طبعا انت تقول ممكن واحد يقول لك وليه الاسلام ما لغاش العبودية؟ اول ما كده ده طبعا امر صعب للغاية. يا جماعة العبودية دي نظام اجتماعي. نظام اجتماعي قائم. يعني في في حياة قائمة على النظام دوت. فلو انت لغيته مرة واحدة
النزام الاجتماعي اتهد. العبد ده كان هو بيشيل ويحط ويغسل ويعمل مشاوير ويعمل كل حاجة. العبد ده عامل زي بالزبط زي الاجهزة الالكترونية اللي عندنا في البيت. بيعمل حاجات كتير اوي
لو جيت مرة واحدة لغيت العبودية المجتمع يسقط منك مرة واحدة الاسلام جه بالتوسط اولا جيلي حث الناس على آآ احسان في معاملة العبيد مع تحفيز الناس دايما على تحرير العبيد. زلك تجد في كل الكفرات تحرير رقبة تحرير رقبة عتق رقبة
تمام؟ ففي دفع للناس كل مواعيد في ازدهار في في قتل الخطأ. تلاقي تحرير رقبة تحرير رقبة. وكأن في الدفع للناس على تحرير العبيد. طيب الحاجة التانية ان ان النبي عليه الصلاة والسلام يقول من اعتق رقبة. يا اعتق الله بكل عضو منها عضوا منه يوم القيامة. فليعتق
عبد ربنا ينجيه يوم القيامة واخد بالك آآ آآ طب العبد القائم النبي عليه الصلاة والسلام قال قال آآ يعني اخوانكم اخوانكم آآ يعني خوالكم يعني خدامكم. فاذا كان احدكم تحته اخيه فليلبسه مما يلبس. وليطعمه مما يطعم
فاذا كلفتموهم بشيء فكلفوهم بما يطيقون. فازا كلفتموهم بما لا يطيقون فاعينوهم شوف بقى كل الايه كل الوصايا ديت علشان تحسين وضع الايه العبيد. فصار الصحابي ممكن بيلبس العبد زي ما بيلبس هو. وبيأكله زي ما بياكل هو. وبيعامله معاملة راقية جدا
بعد كده ييجي في وقت من الاوقات يروح يعتقه لوجه الله تعالى احنا بنتكلم بقى هنا في مستوى بقى ابو حزيفة علق على كل دوت. مش بس اعتق سالم. مش بس اتبناه لفترة ده خلاه يتجوز بنت اخوه
نشوف بقى ازاي الاسلام جه فعلا يحرر العبيد ويضعهم في منزلة عالية جدا وبقى العبيد بيتعاملوا زي الاحرار بالزبط بل من العبيد اللي وصل اللي هو صار امير امير صار مسكوا القضاء وكانوا منهم العلماء ومنهم السادة ومنهم قادة الحروب
بل المماليك نفسهم اللي هم حكموا بلاد المسلمين فترة ما كانوا عبيد اصلا. عشان كده بيتسموا مماليك هم كانوا لفترة كانوا عبيد شوف الاسلام تعامل مع العبد انسان عادي جدا بل بنحاول ان احنا نحررك. واول ما تتحرر بتمشي في مسارك عادي ما حدش يعني يقول لك ده كان
او ده كان مولى فيبقى انت مستوى تاني او آآ مواطن درجة تانية لأ انما جاء الاسلام لالغاء هزه الفروقات لا فضل لاحد على احد الا الا بالتقوى اللي حصل بقى ان بعد الزواج المبارك دوت آآ طبعا سالم وابو حزيفة عاشوا في الاسلام في الفترة المكية وكانت فترة صعبة جدا على
الاتنين عانوا من قريش كما عانى جميع الصحابة وتعرضوا للاضطهاد الشديد والايزاء الشديد من قريش فحتى اذن النبي صلى الله عليه وسلم بالهجرة. ازن النبي عليه الصلاة والسلام بالايه بالهجرة اللي هي هجرة الحبشة لهجرة الايه؟ الحبشة آآ من الصحابة اللي اختار ان هو يفر بدينه
ومن الصحابة اللي بقي مع النبي عليه الصلاة والسلام. هنا بقى لاول مرة اتفرق ابو حذيفة عن سالم. ليه ابو حذيفة اختار الهجرة قال لك انا هاجر اهرب بديني. عايز اعبد ربنا مستريح. اروح ارض الحبشة
طيب ما سالم ليه ما اختارش نفس الاختيار تفتكروا بقى ده السؤال مع مع حبه الشديد لابي حزيفة قرر سالم ان هو يتحمل ازاء قريش ويبقى مع النبي صلى الله عليه وسلم
ليه برضو قالا افضل مع النبي عليه الصلاة والسلام علشان عايز اطلب العلم. سالم يا جماعة كان في حاجة جميلة اوي كان مميز جدا في القرآن كان مميز جدا في القرآن. في حفز القرآن وتلاوة القرآن. صوته رائع. رائع فوق ما تتخيلوا. هنشوف دلوقتي دليل على كده. كان حفزه متقن جدا
كان طالب علم رهيب كان بيحب يعني ياخد القرآن من فم النبي عليه الصلاة والسلام غضا طريا. كان عايز ياخد سند عالي ان هو ياخد القرآن من سم النبي عليه الصلاة والسلام على طول ما يبقاش فيه يعني وسايط ولا يتعلموا متأخر بعد ما ارجع من الحبشة واخده بقى من الصحابة والكلام ده
اختار سالم الاختيار الصعب اختار ان هو يفضل في مكة رغم الايزاء رغم ما توقعه من الالم في في زل وجوده في مكة مقابل ان هو يلاصق النبي عليه الصلاة والسلام ويتلقى منه القرآن وينهل من العلم من النبي عليه الصلاة والسلام. ابو حذيفة اختار الاختيار التاني. قال لك لأ انا اسلم بديني
واعبد ربنا وانا مستريح واعبد ربنا وابعد عن الايزاء. ده بالنسبة لي الاختيار الافضل دلوقتي. فكل واحد اختار الاختيار لكن خد بالك سالم اختار اختيار صعب من عدة جهات. تمام؟ الجهة الاولى زي ما قلنا ان هو هيتحمل ازاء قريش
ويستمر ازاء قريش له. الجهة التانية ان هو آآ فقد آآ الزهير. خد بالك فقد الزهير وفقد احب الناس اليه. خد بقى والفراع مش سهل. ان انت تقول لي النسالم اختار طلب العلم على حبه لابي حزيفة. لأ يبقى احنا بنتكلم في واحد
مش مش مش طبيعي في طلب العلم حب رهيب ما بين سالم وما بين القرآن انتم شفتم شفتم علاقة سالم بابي حزيفة عامل ازاي يا جماعة؟ شفتم الحب اللي ما بينهم؟ يعني ايه تختار فراق ابو حزيفة
واحد يقول لك ده انا انت مسافر طب والله اجي معك يعني ايه تختار تقعد دي مقابل ايه؟ اكيد فيه محبوب محبوب اشد عندك من حبك لابي حذيفة. ايه هو المحبوب يا سالم اللي عندك؟ اللي اشد من حب الكياب حزيفة؟ واحد رفقة النبي، عليه الصلاة والسلام
اتنين حبه الشديد لكتاب الله سبحانه وتعالى يا سلام! يعني يعني من علامات حبنا لكتاب الله ان انا اضحي بمحبوبات تانية ؟ اه دي العلامة يعني انا لو عندي حلقة قرآن وعندي مشوار مع صاحبتك ولا قصدي اسف. عندك مشوار مع صاحبتك مسلا
من علامات حب القرآن الغي مشواري مشوارك دوت روحي الحلقة اه على طول بعتزر للحلقة وكل حوار وكل زروف وكل اي حاجة تيجي اقدمها على حلقة القرآن يبقى احنا حبنا للقرآن ضعيف. تمام؟ ان انا اخد من نومي رغم ان انا عايز انام وتعبان وباحب انام. اخد من نومي عشان اسهر على
اخلص وردي ولا اجيب ولا اجيب حفزي ده دليل على حب القرآن. لكن دايما اي حاجة بقدمها على القرآن. عايز انام خلاص سيبك من القرآن. آآ عايز اكل مش راجع بكرة. عايز آآ آآ اخرج مع آآ صاحبي او واحدة تخرج مع مش مشكلة القرآن بعدين. طول ما القرآن بعدين في حياتك
يبقى انت علاقتك بالقرآن ضعيفة انت مش من الصفوة في حب القرآن وحبك للقرآن ضعيف وحاجات كتير قوي بتتقدم عندك على حب القرآن انت متخيل سالم اختار القرآن على ابو حذيفة يا جماعة. صدقوني والله ده موضوع كبير
انتم مش متخيلين حب الاتنين لبعض عامل ازاي قال لك لا انا هقعد علشان احفظ قرآن مع النبي عليه الصلاة والسلام. وسبحان الله ربنا اكرمه كرم. بصوا بقى دي المكافأة
من ترك شيئا لله عوضه الله ايه؟ خيرا منه وفعلا لما ابو لما سالم ترك صحبة ابي حذيفة لله. واراد ان هو بدل كده يقرأ القرآن ويعلى في القرآن ربنا وصله للحتة. انت مش متخيلها. وصل
مرحلة ضخمة جدا اولا اولا النبي عليه الصلاة والسلام اهتم به. ده اول عوض ده اول ايه؟ عوض ان النبي عليه الصلاة والسلام بنفسه كان بيهتم بسالم جدا. لان هو حس انت اخترتني على ابي حزيفة. واخترت القرآن وطلب العلم على ابي حزيفة فده له تقدير
فمن التقدير للنبي عليه الصلاة والسلام كان يقرؤه القرآن كتير. وكان بيتعامل معه بشكل مباشر في القرآن. تمام؟ لدرجة ان سالم حصل قرآن كتير جدا من النبي عليه الصلاة والسلام. بل سالم في حياة النبي عليه الصلاة والسلام
كان ختم القرآن طبعا القرآن طبعا نزل على مراحل وكان في العهد المدني لسة هنشوفه. بس سالم وصل لمرحلة ان كان من الناس القليلة في زمن النبي عليه الصلاة والسلام اللي كانوا خاتمين قرآن
خد بقى ايه خد بقى سالم وصل فين؟ لما ادى وقته للقرآن. وصل لمرحلة عالية اوي اوي اوي. صار من الاربعة الاكابر اللي حضر معنا درس معاز ابن جبل اكيد
طبعا آآ خدت بالك لما قلنا من مناقب معاز قول النبي عليه الصلاة والسلام خذوا القرآن من اربع وذكر فيهم معاذ بن جبل. تعال بقى انا نسيت ساعتها احنا قلنا اسم كده في الاخر وقلت لكم الاسم ده بتنسوه دايما. علشان مش مشهور. النبي عليه الصلاة والسلام في مرة رفع سالم غوف في حتة تانية خالص
لما قال خذوا القرآن من اربع عبدالله بن مسعود سالم مولى ابي حزيفة وابي ابن كعب ومعاذ ابن جبل فعلم قدر سالم في الامة. ان سالم من الاربعة الاكابر في القرآن وان صار سالم مرجعية للصحابة في القرآن
سار سالم سالم معلم سالم اللي كان عبد يا جماعة سالم اللي كان عبد سالم اللي مولى سالم صار الان معلم للقرآن للصحابة اي صحابي عايز يراجع قرآن وعايز يتأكد من تسبيته ما عندك سالم ارجع لسالم سالم ما فيش كلام ده مرجعية
للامة في القرآن خزوا القرآن من اربع حط بص سالم اتحط جنب مين يا جماعة؟ جنب عبدالله ابن مسعود جنب معاذ ابن جبل جنب ابي ابن كعب ويتقال سالم مولى ابي حزيفة لا الموضوع كبير والله
لو انت ركزت ده موضوع كبير. انت عارف يعني ايه اسمك يتقال جنب عبدالله ابن مسعود؟ انت عارف يعني ايه اسمك اتحط جنب اسم معاز ابن جبل انت عارف سالم وصل فين؟ لانه اختار
اختياراتنا يا جماعة بتأثر. اختيارك بيفرق في كل حاجة اللي يدي يا جماعة يدي نفسه للعلم والقرآن. القرآن يدي له كتير لان ده كتاب مبارك مجرد ما تديه الوقت ادي له اهتمام
تلاقي تلاقي ثمرة ده في حياتك وبركة احد السلف بيقول كلما زاد وردي من القرآن كلما زادت البركة في وقتي ووالله اني لاقرأ كل يوم ان حزبي من القرآن كل يوم عشرة اجزاء
واني لاجد بركة فيما بقي من الوقت اكثر مما كنت اجد قبل ان اقرأ القرآن فهمتم حاجة بيقول انا كل ما ازود وردي ربنا يبارك لي في الباقي من الوقت. باعمل فيه اكتر من اللي كنت باعمله لما ما فيش ورد
بيقول انا وصل وردي لعشر اجزاء وبعمل في بقية اليوم اكتر من اللي كنت بعمله قبل ما يبقى وردي عشر اجزاء سالم ادى نفسه للقرآن يا جماعة سالم ما وصلش بالساهل
سالم اعطى ثم اخز تقرب فنال القرب سبحان الله! حاجة رهيبة جدا رضي الله عنه سالم وارضاه. لزلك احنا بنقول يا جماعة بص طب اقول لكم حتة تانية. قبل ما اقول لكم الاستفاضة ديت
انتم عارفين سالم وصل لمرحلة ايه سالم النبي، عليه الصلاة والسلام، جعله امام لمسجد قباء النبي عليه الصلاة والسلام خلى سالم امام لايه؟ للمسجد التاني في المسجد الاول في الاسلام الاول في البنا يعني
تمام والمسجد تقريبا التاني في المدينة هو المسجد النبوي عندنا مسجد ايه؟ مسجد قباء سالم امام مسجد قباء وكان مسجد قباء اي حد يخش يصلي فيه كان سالم بيبقى هو الامام بتاعه خلاص
لدرجة ان احيانا كان يصلي في مسجد قباء كما في الرواية ابو بكر وعمر وكانوا يأتمون بصلاة سالم مولى ابي حذيفة يعني في يوم من الايام سالم صلى وكان من المأمومين ابو بكر وعمر. فالى اي مكان وصل سالم
حلو بقى سالم فين لما تبقى انت امام وبيصلي وراك احيانا ابو بكر وعمر قالوا لانه كان اكثرهم قرآنا واحسنهم حفظا واتقنهم لكتاب الله سبحانه وتعالى. ابو بكر الصديق ده يا جماعة يوم من الايام صلى بالنبي نفسه عليه الصلاة والسلام
سالم بقى صلى بابو بكر الصديق رضي الله عنه وعن الجميع. فسبحان الله عشان كده بنقول ان انت لن تصل لن تصل الى منزلة عالية في كتاب الله تعالى حتى تعطيه كل ما عندك. كل ما عندك
لذلك قالوا القرآن لن يعطيك بعضه حتى تعطيه كلك وقال بعض السلف بقدر ما تتعنى تنال ما تتمنى. بقدر ايه؟ بقدر ما تتعنى تنال ما تتمنى. يعني قد ما تتعب هتلاقي
لكن انا اسف بقى الدلع اللي احنا بندلعه ده في طلب العلم وفي حفز القرآن مش هتوصل لحاجة كبيرة صدقني الناس اللي بتتمنى بس منازل عالية في العلم في الدعوة
العبادة في حال القلب في بتطلب منازل من منازل السلف ايوة انت عملت ايه بقى عشان توصل لكده في ناس قاعدين مكانهم ما بيعملوش اي حاجة. وقاعد يتمنى. نفسي ابقى زي فلان. نفسي ابقى زي فلان. نفسي ابقى زي فلان. نفسي ابقى نفسي اختم. نفسي آآ اخلص كزا وكزا. ايوة عملت ايه
انت بتتمنى دلوقتي كم تعنيت بقدر ما تتعنى تنال ما تتمنى وكان السلف اللي وصلوا فعلا اللي وصلوا فعلا كانوا بيتعبوا الامام احمد الامام احمد ما وصلش بالساهل الامام احمد وجدوه
كان ينتقل في وهو كبير في السن كان يرتحل من البصرة الى الكوفة ومن الكوفة الى البصرة ومن البصرة الى الكوفة يطلب اطلب العلم وكان ساعتها هو امام الدنيا اصلا
وقالوا يا امام ده انت بقيت امام الدنيا الى متى تطلب العلم الى متى تطلب العلم وقال كلمته الشهيرة قال مع المحبرة الى المقبرة مع المحبرة الى المقبرة. يعني ازل اطلب العلم الى ان ادخل القبر
الله يعني شف الناس يا جماعة وصلوا فين وبيتكلموا في ايه اه احد السلف يدعى ربيع بن خثيم ربيع بن خسيم كان يجتهد جدا في العبادة وفي طلب العلم فقيل له يا ربيع هلا ارحت نفسك
هلا ارحت نفسك؟ يعني ريح شوية بقى انت كبرت بقى وكفاية بقى هلا ارحت نفسك؟ فقال كلمة يا جماعة تكتب بماء الزهب. الكلمة دي يا جماعة حطوها عنوان حياة قال راحتها اريد
راحتها اريد قالوا له لغاية امتى يا ربيع تفضل هتفضل تتعب كده الى متى تستريح قال راحتها اريد. انا باعمل كده عشان اريحها. باتعبها عشان تستريح لزلك قالوا من طلب الراحة ترك الراحة
ومن ترك الراحة طلب الراحة معلش هاخد النهاردة ايه هتاخدوا مني قواعد كتير. انا عايز حد بيكتب عايز حد يكتب لي بقى في في التعليقات قواعد كل ما اقول لك قاعدة اكتبها لي. عشان في قواعد كتيرة هتتقال النهاردة
قالوا من طلب الراحة في الدنيا يعني ترك الراحة في الاخرة ومن ترك الراحة يعني في الدنيا طلب الراحة يعني في الاخرة. من طلب الراحة ترك الراحة ومن ترك الراحة طلب الراحة
كده قالوا له ايه ؟ قالوا له انت بتتعب كفاية يا ربيع كفاية قال راحته واريد ابو موسى الاشعري كان في اخر حياته يصوم حتى يصفر وجهه وقالوا يا موسى في هزا السن
خلاص بقى انت كبرت كفاية قال ان الخيل ان الخيل اذا بلغت نهاية السباق اخرجت اقصى ما عندها واني قد اقترب اجلي. يعني ابعد عني بقى ان الخيل اذا قاربت نهاية السباق
اخرجت اقصى ما عندها واني قد اقترب اجلي. فاشتد في العبادة حتى مات رضي الله عنه وارضاه جابر بن عبدالله رضي الله عنه وارضاه ضرب مثالا خطير في الحرص على طلب العلم. عشان كده لما تسمع اسم جابر بن عبدالله بتحس ان انت ايه
اتكلم مع واحد ايه جامد اوي في الحديس طب طب ليه بقى جابر ابن عبدالله مشهور في الحديس كده وبقى اللهم بارك راويا. يعني يعني آآ مئات الاحاديث بيرويها جابر رضي الله عنه وارضاه
ده ما جاش من فراغ. وانما جه من تعب وكد اقول لكم قصة واحدة بس من اجتهاد جابر في طلب العلم تعلمون ان جابر جابر رضي الله عنه وارضاه عارفين تتخيلوا ان هو سافر قبل كده شهر
شهر شهر لكي يطلب حديث واحد ها سافر شهر ليطلب حديس واحد حديس واحد سافر جابر بن عبدالله يوما الى مصر الى انيس جابر بن عبدالله رضي الله عنه وارضاه
الى انيس وكان انيس في مصر راح سافر له شهر وصل اليه فالغلام بتاع انيس مش عارف مين جابر. ففتح له قال له انت قال له من انت فقال يعني اطلب لي انيس
قال له اقول له مين ؟ قال اخبره ان جابر ابن عبد لا يريده بيقول الراجل دخل الغلام دخل انيس قال له قال له مين اللي بره ؟ قال له جابر ابن عبد الله. انيس نطم مكانه. نط من مكانه. جابر ابن عبدالله جاي لي انا
جابر جابر ابن عبدالله ابن عبدالله ابن حرام. جاي لي انا نط من مكانه وطلع وخده بالحضن ويقبله انت ايه اللي جايبك جايب شهر شهر بترتحل شهر جاي لي ليه
ايه الموضوع الكبير اللي انت جاي عشانه قال حديس واحد بلغني انك يحدث به عن رسول الله صلى الله عليه وسلم في القصاص وما اعلم احدا يحفظه غيرك فاحببت ان تذاكرنيه
قال حديث بلغني ان رسول الله صلى الله عليه وسلم تحدث به في القصاص وانت الوحيد الذي تحفظه وجئتك اطلب ورجوت ان تذاكرني وروى له انيس الحديث وحفظه جابر وصار جابر يرويه بسند عال عن انيس رضي الله عنه وارضاه
فلا عجب ان يكون هؤلاء الاكابر في هذه المنزلة العالية من طلب العلم ما يوعى يسافر شهر عشان الحديس تعرف الناس دي تعبت قد ايه. معلش انت جنبك مش هقول لك سافر شهر ايه! ده انت ده انت بكليك واحدة على الموبايل بتخش على بلاي ، بتخش على قوايم وسلاسل وتفريغات وتشجيرات وتلخيصات
وعندك فولدر مليان مواد على الكمبيوتر. وعندك المكتبة الشاملة وعندك وعندك وانت قاعد على السرير عندك حاجات الناس قعدوا عشرات السنين يلفوا العالم عشان يجمعوها. وهي عندك بدورة زرار وانت مكسل مكسل تضغط على الزرار. مكسل
تعمل كليك تخش على الدرس مكسل تقعد تسمعه. هتوصل امتى وهتوصل ازاي يا جماعة الموضوع مش بالدلع والله لن تصلوا الا بالتعب لن تصلوا لشيء الا بالتعب تمام كما قال الشاعر
يقول لا تحسبن المجد تمرا انت اكله لن تبلغ المجد حتى تلعق الصبر لا تحسبن المجد تمرا انت اكله لن تبلغ المجد حتى تلعق الصبر. يعني الضوء المر لن تبلغ المجد حتى تلعق الايه؟ الصبر
واحد الشعراء كان بيقول ابيات جميلة يقول ولم اجد الانسان الا ابن سعيه فمن كان اسعى كان بالمجد اجدرا وبالهمة العليا يرقى الى العلا فمن كان ارقى همة كان ازهرا
ولم يتأخر من يريد تقدما ولن يستقدم من يريد تأخرا ولم يتأخر من يريد تقدما ولن يستقدم من يريد تأخرا الكلام كلام خطير وصل جابر الى ايه؟ الى منازل عالية جدا. الى منازل
عالية جدا. آآ كان احد السلف هو قصته آآ يعني بتشجع وبتضحك في نفس الوقت مشجع وبتضحك في نفس الوقت هشام الكلبي هشام الكلبي كان بيقول عن نفسه جملة خطيرة اوي
يقول حفظت ما لم يحفظه احد ونسيت ما لم ينساه احد حفظت ما لم يحفظه احد ونسيت ما لم ينساه احد بيقول عملت حاجة في الحفظ ما حدش عملها. وعملت حاجة في النسيان ما حدش عملها برضو
قال كان لي عم يعايرني باني لا احفز القرآن كان لي عم يعايرني اني لا احفظ القرآن قال فاغلقت علي داري ثلاثة ايام وما خرجت الا وقد ختمت القرآن وما خرجت الا
وقد ختمت القرآن بيقول اغلقت علي داري ثلاثة ايام من شدة حاسة بجرح تعايرني ان انا مش حافز! طب انا هاحفظه. بيقول قفلت على نفسي تلات ايام طلعت خاتم خيال علمي دي يعني اسرع واحد في الكوكب حفظ القرآن
بيقول خرجت خاتم وسكت قالوا له بس انت خد بالك قل انت ايه بقى اللي نسيته وما حدش نساه ضحك يعني انتم عارفين يجوز الانسان الملتحي يأخز ما زاد عن القبضة. يعني ده في المزاهب يعني جائز يعني في في في عند بعض عند
آآ عامة المزاهب او اغلب المزاهب يجوز الانسان يأخز مزاد عن القبلة لان عمر كان بيعمل كده. يعني ممكن لو لحية طويلة شوية تروح انت آآ آآ الراجل يعني يمسك لحيته كده
ولو فيه زيادة تحت القبضة هنا ايه؟ يقص الايه؟ يقص الزيادة ديت تمام فقال فقبضت على لحيتي لاخز من تحتها فاخذت من فوقها. قال اردت ان اخذ ما تحت القبضة فنسيت واخذت فوق القبض
بيقولوا هو ده اللي نسيته يعني. اللي جاب لحيته من فوق القبضة مش من تحت القبضة. فبيقول نسيت ما لم ينساه احد وعايز اقول شوف الهمة العالية يعني ازاي حافز القرآن في ايه في تلت تيام تلت تيام يا جماعة مش كده
طيب تعالى نكمل بقى مع سالم احنا سرحنا عن سالم شوية صح؟ عائشة رضي الله عنها بتحكي حاجة جميلة قوي لسالم بتقول مرة ابطأت على رسول الله صلى الله عليه وسلم. يعني اتأخرت شوية
ثم جئت فقال اين كنت اتأخرت علي يعني اين كنت فقالت كنت استمع قراءة رجل من اصحابك لم اسمع مثل قراءته وصوته من احد عمري ما سمعت صوت بالجمال دوت
بتقول كنت بسمع واحد من اصحابك بيقرأ القرآن عمري في حياتي ما سمعت صوت بالجمال دوت فبيقول لها مين هو؟ قالت له انا مش عارفة بس هو صوته جميل بس انا ما خدتش بالي هو مين يعني. بس انا وقفت من جمال صوته وقفت اتجمدت مكاني من جمال صوته
فراح النبي عليه الصلاة والسلام قال لها طب تعالي نشوف مين دوت. فخرج من بيت عائشة وراح على المسجد النبوي وقرب من الصوت وسمع الصوت كويس وقال لعائشة الكلمة دي يا جماعة الجملة دي
الجملة دي تتحط كده القواعد بس قاعدة خاصة خاصة بسالم سالم علي اوي اوي اوي بالجملة ديت وقال تدرين من هذا يا عائشة قالت له مين دوت قال هذا سالم
مولى ابي حزيفة الحمدلله الذي جعل في امتي مثل هذا. يا الله نقطة من اول السطر نقطة ومن اول السطر في حياة سالم بعد الكلمة ديت ايه الحمد لله الذي جعل في امتي مثل هذا
النبي عليه الصلاة والسلام بيحمد ربنا ان ان ان فيز في الامة زي سالم مولى ابي حزيفة ده بيحمد ربنا ان الامة فيها واحد زي سالم مولى ابي حزيفة. ايه
النبي يحمد ربنا لما النبي يحمد ربنا على حاجة بيحمد ربنا على نعمة كبيرة النبي لما اعتبر ان من نعم ربنا على الامة من نعم ربنا على الامة. تاني من نعم ربنا على امة الاسلام
سالم مولى ابي حزيفة ايه ده ايه ده من هزا ها من هزا اللي النبي يحمد ربنا ان موجود في الامة زيه يا جماعة دي ناس ناس تتعدى على الصوابع اللي اتقال فيهم كده
تمام فاكرين انتم الربيع ابن ابن خسيم ربيع ابن خسيم دوت اصلا هو تلميز ابن مسعود تلميز ابن مسعود هو تلميز مقرب لابن مسعود كان مسعود بينبهر به كان يقول له يا ربيع كان اذا رأى الربيع
كان يقرأ يقول وبشر المخبتين الذين اذا ذكر الله وجلت قلوبهم والصابرين على ما اصابهم والمقيمي الصلاة ومما رزقناهم ينفقون ثم يقول لربيع في وشه يقول والله يا ربيع ما رأيتك يوما الا ذكرت المخبتين. والله يا ربيع لو رآك رسول الله
لو رآك رسول الله لاحبك ايه ده احنا احنا فين يا جماعة من المنازل ديت معلش سؤال هل انت ممكن ممكن يتقال فيك كلمة زي دي ما انت ما انت ما تقعد تفكر لغاية ما دماغك تسيح
انا فين؟ سيبك بقى من الدنيا انا بقى انا لو رآني رسول الله صلى الله عليه وسلم يحبني لو شاف لبسك يحبك هم لو شاف قعدتك على الموبايل وقعدتك على الموبايل وانت بتتفرج على ايه ؟ التفاهات والشمال هيحبك ؟ ها؟ لو شاف صلاتنا
وسمع قرآنا وسمع تلاوتنا وعرف حفزنا والخيبة اللي احنا فيها وعرف طلبنا للعلم وضعفنا فيه وعرف ان احنا ما تصليش الفجر. هل ممكن واحد فينا يتقال فيه؟ الحمد لله الذي جعل في امتي مسل هزا
لا انما نفكر كتير كتير في كلام زي دوت هل في من حد ممكن يتقال الحمد لله ان الامة فيها زيك؟ ربنا يكتر من امسالك زي ما بيقول هل ممكن حد لو شافه صحابي يقول لو رآك رسول الله صلى الله عليه وسلم لاحبك؟ ما الموضوع يتعب الاعصاب
خليك عايز تموت نفسك. انت بتنافس الناس ديت. بتنافس الربيع. تمام؟ بتنافس التابعين. هو انا هروح ابقى فين انا؟ زي ما دول اهل الجنة. اومال انا هروح انا هروح فين
واخد بالك لو النبي عليه الصلاة والسلام شاف شاف شاف يعني يعني تقصيرنا في الصلاة. آآ شاف شاف المسلسلات اللي انت بتتفرجي عليها ومتابعاها وشاف الموبايل بتاعك اللي فيه المهرجانات والراب. وشاف الاباحية اللي بعضنا بيشوفها. وعرف ان فينا اللي بيعمل حاجات مش تمام. وعرف ان انت
كلمي ولد وعرفوا ان انت بتكلم بنت وعرف ان انت مصاحب وعارف ان انت مصاحبة وعارف ان احنا مقصرين في صلاة الفجر وعارف ان قيام الليل الله يرحمه وعرف ان القرآن اتنسى
يتقال فينا ايه الامة مبتلاة بنا ربنا يعافي الامة مننا الحمد لله الذي جعل في امتي مسل هزا الشيطان لو رآك رسول الله لاحبك. تتألم عما تألم لو النبي شافك مش عارفين هيعمل فيك ايه
مش عارف مش عارف ممكن يعمل فيك ايه لو شاف شاف الخيبة اللي احنا فيها ديت ده بالتقصير اللي احنا فيه حاجات تقعد واقعد فكر كتير في حاله مع الله سبحانه وتعالى. انتم عارفين الربيع ده؟ عشان تعرف هو ما هو الربيع ده ما وصلش ببلاش. ما هو لما واحد يقول له ابن مسعود لو رأيك رسول الله صلى الله عليه وسلم لاحبك. الراجل ده دافع ياما
انتم عارفين الربيع احد اصحابه بس. اصحابه واحد كان مصاحبه. قال صاحبت الربيع ابن خثيم عشرين سنة صحبت الربيع ابن خثيم عشرين سنة فما سمعت منه كلمة تعاب ووالله منذ عشرين سنة ما قال الا كلمة تصعد
ما قال الا كلمة تصعد يعني تطلع لربنا تتقبل على طول قال انا منز عشرين سنة ما سمعت من الربيع كلمة تعاب ومنذ عشرين سنة ما قال الا كلمة تصعد. ايه ده
احنا بنتكلم كلام عامل ازاي طول اليوم بنجيب سيرة دي وسيرة ده وخيبة ونيمي وميمة وسخرية الربيع لما كبر في السن كان طالع يصلي في الجماعة على طول. ما كانش بيقدر يروح المسجد. كان بيوصي اتنين اصحابه
ييجوا يسندوه واحد يمين وواحد شمال عشان يودوه المسجد فقالوا له ان الله قد عزرك. انت مريض قال كيف اسمع حي على الفلاح ولا اجيب كيف اسمع حي على الفلاح ولا اجيب ازا سمعتم حي على الفلاح فاتوا المساجد ولو حبوا. فاتوا المساجد
ولو حبوا حاجة مزهلة يا جماعة حاجة مزهلة احنا بنشوف النمازج ديت وبنقول يعني احنا هنعمل ايه قصاد الكواكب ديت بس شوف بقى جمال صوتها نرجع تاني صوت آآ حذيفة اللي انا قلت لكم سالم مولى ابي حذيفة قلت لكم هجيب لكم دليل عليه الدليل عليه شهادة عائشة
وشهادة النبي عليه الصلاة والسلام ان صوته روعة. خد بالك صوته روعة مش من آآ آآ النغم بس. لأ الصوت الجميل بيبان من الخشوع والنبي عليه الصلاة والسلام قال كده. قال احسن الناس صوتا
احسن الناس صوتا بالقرآن من اذا سمعته ازا سمعته حسبت ما ازا سمعته حسبته يخشى الله تعالى احسن الناس صوتا بالقرآن. من ازا سمعته حسبته يخشى الله تعالى وده فعلا واقع بنجربه. فيه ناس صوتها روعة بس تحس تسمعه
ما تحسش باي حاجة في علماء اللهم علماء بقوا ناس تقال اوي صوته رخيم وهادي مش مش بيعمل للي بيعمله الشباب وكده. بس تسمعه تحس اجمل صوت سمعته في حياتك. ليه؟ سبحان ربي يخشى الله
احد الصحابة بيقول سمعت النبي صلى الله عليه وسلم يقرأ سورة التين. سورة التين. قال فوالله ما سمعت في حياتي صوتا اجمل من صوت رسول الله صلى الله الله عليه وسلم. شفتم بقى
النبي عليه الصلاة والسلام يا جماعة من الحاجات الجامدة اللي حصلت مع سالم ان النبي شهد له بالايمان شهد له بالايمان عشان تعرف يعني ايه سالم سالم جامد سالم راجل راجل
شف الرجولة بقى. النبي عليه الصلاة والسلام حصل مرة عمرو ابن العاص بيحكي. بيقول حصل فزع في المدينة. انتم عارفين المدينة كانت بيحصل وكانت مهددة دائما يعني. ان يخش حد يقتل انصار يسرق جمال
حاول يقتل النبي عليه الصلاة والسلام. فكان لما يحصل بلبلة اي صوت كده غريب في المدينة كان الناس تفزع نفزع يعني خافوا في ايه حد هجم في سرية هجمت قريش آآ مش عارف ايه غطفان آآ جت
ومرة حصل فزع في المدينة كده حصلت اشاعة ان فيه ان فيه حاجة اول اتنين كانوا عند الصوت اول اتنين طاروا بالسيوف من الصحابة ناحية الصوت اتنين عمرو بن العاص وسالم مولى ابي حزيفة
كان جايب السيف بتاعه ورايح جري ناحية الصوت مش يجري مش يستخبى مش خاف على نفسه لا ده رايح يدافع النبي عليه الصلاة والسلام قال يا ايها الناس هلا فعلتم
هلا فعلتم كما فعل هذان الرجلان المؤمنان الله هلا فعلتم كما فعل هذان الرجلان المؤمنان كده يقول لك الرجولة مواقف سالم ارجل من ارجل ما تتخيل. راجل ولسه هنشوف بقى رجولة هتيجي معنا واحدة واحدة
بس خد بقى من هنا من اول هنا انا هطلع من شخصية سالم من شخصية سالم اللي هو ايه اللي هو طالب علم خاتم قرآن وصوته جميل صاحب العبادة طبعا احنا خدنا بالنا ان هو قوام
طبعا دي عدت علينا ما خدناش بالنا منها. فدلوقتي احنا بنتكلم مع واحد متكامل الشخصية. راجل بار بوالديه لو اعتبرنا ابو حزيفة والده يعني علاقاته الاجتماعية ممتازة. شخصية متزنة. وده اللي احنا بنحاول نتأمله في شخصية الصحابة. هو حالة الاتزان
اللي في شخصية الصحابي ان هو دايما مميز في جميع الابواب سالم شخصية اجتماعية ناجحة علاقته بوالديه لو افترضنا ان هم والديه ناجحة شخصية سوية اه اه في العلم ممتاز جدا
العبادة ممتاز جدا الدعوة ممتاز جدا. وزي ما هنشوف دلوقتي في الجهاد هيعمل ايه سالم جمع الشخصية المتزنة علم عبادة دعوة علاقات اجتماعية اسرية شخصية متزنة زي ما شفنا معاذ ابن جبل قبل كده
وده اللي بيخلينا دايما زي ما قلنا قبل كده في قصص السيرة ان انت احيانا بتقف امام الصحابي حائر اوصفه بايه لو قلت لك قل لي سالم اختصره لي في كلمة
مش عارف. اقول لك داعية ولا اقول لك عابد ولا اقول لك طالب علم ولا اقول لك مجاهد تعال بقى نخش في شخصية جانب جديد من جوانب شخصية سالم هو سالم المجاهد
لان انت برضه احيانا بتتخيل سالم ده لما تسمع كلمة سالم تفتكروا طالب علم رقيق كده وآآ وحبوب وآآ واللي هو آآ لطيف وآآ بيحفز قرآن زي ما الصورة الزهنية اللي الواحد بيحفز قرآن دايما حفظ القرآن تلاقيهم شاب آآ مؤدب كده هادي آآ جسمه صغير بيروح للشيخ يحفظ
قرآن ويروحوا يعني صورة زهنية كده نمطية بنشوفها لأ سالم كان وحش في نفس الوقت هو نفس طالب العلم هو نفس حفز القرآن هو نفس العابد اسطورة في القتال تعال نشوف بقى كزا مشهد. اولا
خد بقى القنبلة. سالم شهد بدرا. سلام سلام نقفل الفيديو على كده اقفل لي الدرس على كده سالم شهد بدرا خد بقى الجمال الجمال. قبل بدر كان ابو حزيفة رجع من الحبشة
تاني قبل بدر كان ابو حزيفة رجع من الحبشة ودخل مع سالم في غزوة بدر مسار سالم بدري وابو حذيفة بدري. والنبي عليه الصلاة والسلام قال ان الله اطلع الى اهل بدر. فقال اعملوا ما شئتم فقد غفرت
لكم يبقى سالم واخد كل المشاهد من اولها ما فاتتوش غزوة ما فيش غزوة فلتت من سالم ولا ابو حذيفة الاتنين قعدوا في كل غزوات النبي عليه الصلاة والسلام. من اول بدر وانت طالع الى ان مات النبي عليه الصلاة والسلام. لم يتخلف سالم
ولم يتخلف ابو حذيفة عن غزوة قط غزاها رسول الله صلى الله عليه وسلم واستمر سالم معلم القرآن داعية عابد مجاهد في زمن ابو بكر الصديق زي ما بكر الصديق كان الموضوع اللي مسيطر
هو حرب الردة حروب المرتدين كما هو معلوم حرب المرتدين وكان لابي لسالم ولابي حذيفة دور خطير في حرب الردة خد بس خد الايه خد الحتة دي ها وحطها كده
نيشان نيشان على صدر احد النياشين على صدر سالم هل تعلم ان جيش الجيش اللي خاض اصعب معركة على الاطلاق في زمن ابي بكر الصديق ضد المرتدين هي المعركة اليمامة. حرب اليمامة
وهي المعركة التي كانت بين جيش ابو بكر الصديق وجيش مسيلمة الكذاب ودي كانت اصعب معركة خاضها ابو بكر الصديق دي كانت مسألة حياة او موت اما يعلو اهل الردة واما يعلو اهل الاسلام. دي كانت الفيصلية وكانت صعبة جدا جدا. وحشد لها المرتدين الحشود
طيب اصعب معركة هياخدها ابو بكر والمعركة الفيصلية بينه وبين اهل الردة. يا ترى هيختار مين يحمل الراية المعركة يا جماعة كان فيها مهاجرين وانصار. جيش عادي بقى فيه مهاجرين وفيه انصار. وعادة بيتعمل راية للمهاجرين وراية للانصار عشان آآ
اعملوا حتة العصبية بتنفع في ساعتها في الجهاد ان كله بيتحمس لايه للي منه يعني فالمهاجرين بيسخنوا مع بعض والانصار بيسخنوا مع بعض فده بيساعد على الايه على القتال فابو بكر الصديق عمل راية للانصار وراية للمهاجرين
طيب يا ترى مين اللي مسك راية الانصار؟ اللي مسك راية الانصار سابت ابن قيس ثابت ابن قيس رضي الله عنه وارضاه طب مين اللي مسك قراءة المهاجرين؟ سالم مولى ابي حزيفة
قنبلة قنبلة انت انت متخيل مهاجرين فيهم مين يا جماعة المهاجرين ها مهاجرين الزبير ابن العوام فيهم آآ فاهم فيهم يعني الفرسان كلهم يا جماعة في المهاجرين تمام؟ عمر علي بن ابي طالب
مين اللي اخد راية المهاجرين سالم مولى بحذيفة دونا عن كل المهاجرين ده نيشان ضخم جدا. ابو بكر الصديق اللي كان في يوم من الايام بيصلي ورا سالم دلوقتي بيدي له راية المهاجرين
حط السؤال في سطر تحت ليه تحت الجملة ديت بدأ القتال وكان قتال عنيف عنيف فوق ما تتخيلوا لدرجة ان المعركة في الاول كانت لصالح المرتدين كانت لصالح المرتدين لغاية ما الصحابة بقى بدأوا يسخنوا بعض
حصل كزا مستوى من اللي من من اشتعال القتال بقى اول حاجة كان الصحابة لما القتال اشتد بدأوا ينادوا على بعض بيقولوا يا اصحاب البقرة يا اصحاب البقرة يا اصحاب البقرة
بطل السحر اليوم بطل السحر اليوم. بطل السحر اليوم بصوا بيفكروا بعض بايه؟ ايه اللي ايه اللي بيخلي الصحابي يحس بالمسئولية؟ سورة البقرة سورة البقرة فيها ايات جهاد كتير جدا طالوت وجالوت وايات عن الجهاد والكلام دوت
سورة البقرة محفزة جدا. وده بيديك انطباع هو المفروض اللي حافز سورة البقرة يبقى عامل ازاي يبقى في حتة تانية المفروض اللي حافز سورة البقرة ده يبقى في حتة تانية. سيدنا عمر يقول حفظت سورة البقرة في اثنتي عشرة سنة
فلما ختمتها زبحت جزورا دبح جمل اتناشر سنة عشان من فخامة سورة البقرة وكتر الاحكام اللي فيها كان بيحفز خمس ايات خمس ايات وما كانش بيعدي الخمس ايات لغاية ما يفهمها كلها ويعمل بما فيها
سيدنا عمر قعد اتناشر سنة بيفهم سورة البقرة بس ما دخلتش سورة البقرة دي فيها ايه تمام سورة البقرة احنا بنتكلم في مستوى تاني وانا ازعم ان ان كتير مننا حافظ سورة البقرة
بس فين اثر سورة البقرة علينا عشان احنا ما حفظناش زي ما هم حفظوها. احنا حفزناها ايه احكام تجويد وبتاع والوجه وعيد الوجه وخلصنا الوجه ويلا واللي بعده بس اصحابك كانوا بيفهموا
كانوا عارفين سورة البقرة دي حمل تقيل قوي وزن وزن كبير لزلك مسألة بقى ان سورة البقرة تأتي يوم القيامة هي ال عمران كغمامتان او غيايتان تحجان عن صاحبهما مش اي حد
اي حد بيقعد روايات تأتيان آآ آآ تحجان عن عن اهلهم الذين كانوا يعملون بهما. اللي كانوا بيعملوا بالصورتين. طب انا اعمل بها ازاي ازا كان مش فاهمها لازم ايه
اللي شايل سورة البقرة يا جماعة ده شايل مسؤولية ضخمة ضخمة ده لما انا اعوز الامة كلها تهرب اقول يا اصحاب البقرة ترجع لي لان انت مفروض ارجل واحد في الامة. انت انت اقوى امرأة في الامة
عشان انت حافظة البقرة نفس النداء ده النبي عليه الصلاة والسلام آآ استعمله في يوم حنين. يوم حنين لما لما حصلت هزيمة في الاول النبي عليه الصلاة والسلام لما الصحابة فروا قال للعباس نادي على الناس
نادي على الناس. تخيلوا عباس نادى على الناس ازاي ؟ قال لهم ندى نداءين. قال يا اصحاب السمرة يا اصحاب البقرة السمرة اللي هي الشجرة الشجرة بيفكرهم بصلح الحديبية والرجولة اللي كانت تحت الشجرة لما بايعنا النبي على الموت
والبقرة بتفكرهم بالجهاد وبالمسؤولية اللي عليك قال لهم يا اصحاب السمرة يا اصحاب البقرة بس قال فعادوا الى النبي عليه الصلاة والسلام. رجعوا فورا فورا متخيل يعني ايه انت شايل سورة البقرة
يعني المفروض انت احسن واحدة في الدفعة. يعني انت المفروض انت احسن واحد في المسجد. يعني انت المفروض اعلى اخلاق. يعني انت المفروض افضل طالب علم. انت معك البقرة باشا
انت شايل هم مجرد بس ما كانوا بينادوا على بعض اصحاب البقرة كانت الدنيا بتشتعل بتشتعل لدرجة ان ثابت ابن قيس عمل حركة المعركة اشعلت المعركة تماما ثابت ابن قيس يا جماعة لما لقى الدنيا خلاص الموضوع صعب. والناس يعني تكاد خلاص حتى ممكن تفر
حفر لنفسه حفرة في الارض حفر لنفسه حفرة في الارض ونزل فيها وردم على نص جسمه. ردم على نص جسمه عشان ما يفرش وقعد يقاتل وهو في الحفرة لان هو ماسك الراية. ما ينفعش يفر
قعد يقاتل وهو في الحفرة وقتل رضي الله عنه وهو في الحالة ديت هاجى الانصار في القتال الانصار في القتال. طبعا المهاجرين بيشوفوا المشهد دوت. بيقولوا ما شاء الله! بصوا اللي ماسك راية الانصار عمل ايه! جامد! بصوا الانصار سخنوا ازاي بعديه! اللهم بارك
فلفوا لمين بقى ده لفه لمين؟ لفه لسالم سالم مولى ابي حزيفة. طبعا سالم وابو حزيفة الاتنين في المعركة. فلفوا له وقالوا له قالوا له كلمة بقى توجع قالوا لي يا سالم
بص ثابت ابن قايس عمل ايه عمل شغل جامد عايزينك بقى جامد ها يا سالم نخشى ان نؤتى من قبلك نخشى ان نؤتى من قبلك. اوعى تقع يا سالم سالم وجعته اوي الكلمة دي
وجعته اوي ، الكلمة دي انت ازاي تقول لي كده انا قل لي انا كده انا انا انا اللي انا اجري فراح رد عليهم رد جامد قال انا افر يؤتون من قبلي
قال بئس حامل القرآن انا اذا بئس حامل القرآن انا اذا الله على الرد بيقول انا ده انا خاتم قرآن يا ابني انا اجري انتم كلكم تجروا وانا ما جريش
يا ابني انا حافز القرآن عارف يعني ايه حافز قرآن يعني يعني عندي علم وفاهم وقاري وعندي محفزات وعندي ايات بتزكرني وعندي جنة ونار. حاجات كتير تخليني ما افرش انا ما فرش
وكان سالم بيحط لنا تعريف لحامل القرآن القرآن لا يفر حامل القرآن لو كل الناس انتكست ما ينتكسش محامي القرآن لو كل الناس وقعت بيفضل واقف حامل القرآن لو الناس وقعت هو اللي بيقومهم
حامل القرآن لو كل الناس باعت هو بيفضل موجود حامل القرآن لو كل الناس بعدت هو بيفضل مقرب. حامل القرآن لو ما فيش حاجة تشجعه القرآن يكفيه بئس حامل القرآن انا اذا
الله ونعم حامي القرآن كنت يا حزيفة. يا سالم ونعم حامل القرآن كنت يا سالم نعمة حامل القرآن طبعا ما ممكن تقول ده طب بيقول كلام الكلام ببلاش صح؟ طب هل الكلام ده تحول لفعل؟ تحول لفعل رهيب بعد كده
سالم يا جماعة سالم دخل في المعركة حمل الراية بيمينه وخاض في صفوف المرتدين وقاتل وقطعت يده اليمنى بالكامل. من هنا فاخذ الراية بيده اليسرى. احنا بنتكلم كاننا بنشوف مصعب بن عمير. تمام؟ في غزوة احد او بنشوف جعفر التيار في غزوة مؤتة
ده بالزبط مشهد نفس اللي حصل في مصعب بن عمير في غزوة احد. نفس اللي حصل في جعفر التيار في غزوة مؤتة اخذ ابو سالم الراية بيمينه قطعت يده اليمنى. اخد الراية بايده الشمال وبيقاتل وقطعت يده الايه؟ يده اليسرى ثم اعتنق اللواء
ده عضدي باللي فضل من ايده دي واللي فضل من ايده دي وهو يقول وما محمد وما محمد الا رسول قد خلت من قبله الرسل افان مات او قتل انقلبتم على اعقابكم ومن ينقلب على عقبيه فلن يضر الله شيئا. وسيجزي الله الشاكرين. وظل يردد هزه الاية
هو ماسك الراية بعضديه ونزل عليه المرتدين وقطعوه ومات رضي الله عنه وارضاه استشهد رضي الله عنه وارضاه ومن بعد بعد موت سالم انفجرت المعركة فكان هو الوقود الذي اشتعل واشعل المعركة بعد ما شافه سالم قدوة عملت ايه قدامهم
سبحان الله! شف تأثير القدوات على الناس. الناس محتاجين قدوة. اما بس مجرد قالوا له انت انا خايفين منك قلقانين منك قال لهم انا؟ طب هتشوفوا حامل القرآن بيعمل ايه؟ يلا
نزل نزل عمل حاجة ما حدش يتخيلها ده راجل اشعل المهاجرين. مين بقى اللي كمل دور دور سالم ابو حزيفة؟ ابو حزيفة راح قام في الناس وعد يصرخ فيهم يا اهل القرآن زينوا القرآن بالفعال. يا اهل القرآن زينوا القرآن بالفعال. يا اهل القرآن
زينوا القرآن بالفعال ومن الناس اللي هيجت المعركة زيد ابن الخطاب اخو عمر ابن الخطاب. وقال ايها الناس عضوا على اضراسكم واضربوا في عدوكم وامضوا قدما ثم انفجر المعركة واشتعل المهاجرين واشكال انصار اصلا يعني مشتعلين من بعد موت ثابت ابن قيس
وتم القضاء على المرتدين وانتصر المسلمون انتصارا ساحقا على اهل الردة وفي وسط المعركة مين اللي قتل بقى كمان ابو حذيفة استشهد رضي الله عنه وارضاه سالم قتل في هذه المعركة. وسبحان الله كتب الله لا بحذيفة الا يعيش يوما بعد سالم
رحمة بقلب ابي حزيفة. انه هيعيش ازاي بعد سالم فكتب الله ان يموت ابو حذيفة يستشهد ابي حذيفة في نفس اليوم وفي نفس المعركة بل بعد المعركة وجدوا رأس احدهم عند قدم الاخر. يعني الاتنين ماتوا جنب بعض. مش ماتوا في نفس المعركة. لا هم الاتنين جنب بعض. راس ده عند رجلي دوت
رصد عند رجلي دوت وكأن لسان الحال غدا نلتقي في الجنة اخوانا على سرر متقابلين. سبحان الله كان سبب انتصار يوم اليمامة هو سالم مولى ابي حزيفة وابو حزيفة وثابت ابن قيس
لما نشوف بقى نطلع بمعنى ضخم قبل ما اختم الدرس هو ان دائما التعويل على اهل القرآن. بص يا اهل القرآن زينوا القرآن بالايه؟ بالفعال. خدها دي من القواعد النهاردة قلت لكم انا هقول قواعد كتير اكتب ورايا
اكتب ورايا يا اهل القرآن زينوا القرآن بالفعال. يا اهل القرآن زينوا القرآن بالفعال. يا اختي يا اللي حافزة قرآن لسانك ادبك كلامك علاقتك بزوجك آآ الغيبة النميمة مسلسلات التركي الافلام صحوبية الصحوبية
الاغاني يا يا يا شاب يا اللي حافز قرآن. الراب المهرجانات الحفلات المختلطة التساهل مع البنات يا اهل القرآن زينوا القرآن بالفعال. صلاة الفجر يا جماعة طول عمر اهل القرآن كانوا بيخلصوا كل حاجة
خلصوا كل حاجة فعلا انتم عارفين لما مات النبي عليه الصلاة والسلام اختلف المهاجرين والانصار مين هيبقى الخليفة؟ بعد النبي عليه الصلاة والسلام. مهاجرين ال ابو بكر الصديق. الانصار قالوا سعد بن عبادة
وكاد الموضوع يتأزم وقام واحد من اهل القرآن حل المشكلة كلها وزيد ابن ثابت. زيد ابن ثابت رضي الله عنه وارضاه وهو انصاري قام وكلم الانصار. قال يا معشر الانصار
ان رسول الله صلى الله عليه وسلم كان من المهاجرين وكنا نحن انصاره وسيكون وسيكون خليفة رسول الله صلى الله عليه وسلم من من المهاجرين وسنكون انصاره. يعني ابو بكر الصديق
واصطلح القوم فورا على بكر الصديق واتحلت المشكلة بزيد ابن ثابت حامل القرآن علي ابن ابي طالب لما كانت مشكلة الخوارج في زمانه. مشكلة الخوارج الخوارج اللي خرج على ابن ابي طالب
بتأويلات فاسدة. كان عايز يحل مشكلتهم عملي ارسل اليهم ابن عباس بس قال له رح نازره محلي له المشكلة طبعا ده هنحكيه بالتفصيل لما نتكلم عن ابن عباس فزهب اليهم ابن عباس
ونازرهم فقط بكتاب الله. فقط لم يزد على كتاب الله كان بيرد عليهم بالقرآن بس. هم يقولوا له الشبهة يرد عليهم بالقرآن. يقولوا له الشبهة يرد عليهم بالقرآن بيقول حضر المناظرة اربعة وعشرين الف من الخوارج تاب في هذا اليوم عشرين الف من الخوارج. تابوا على ايد ابن عباس
حل مشكلة ضخمة كادت تطيح بالامة علشان هو راجل من اهلي ليه ؟ راجل من اهل القرآن. فما زال اهل القرآن هم الرجال. وما زال الانصار والمهاجرين يعرفون قدر اهل القرآن. انتم عارفين مرة ليه
مرة الاوس والخزرج حصل بينهم كده ايه نوع من التنافس نوع من الايه نوع من التنافس تمام فقالت اللي الاوس الو كل واحد يجيب مين اللي عندك قالت الاوس منا غسيل الملائكة. حنظلة ابن الراهب
ومنا من اهتز لموت عرش الرحمن يعني سعد بن سعد بن معاذ شف بقى الجمال ومنا من حمته الدبر. يعني النحل حمت جسته فلم يمسسها اهل الشرك وعاصم ابن ثابت
ومنا من اعتبر النبي عليه الصلاة والسلام شهادته بشهادة رجلين وخزيمة ابن ثابت. طبعا الايه الاوس نزلوا ما شاء الله باربعة جامدين اوي الخزرج قاعدين ساكتين كل دوت عشان هم معهم كارت
هيخلص المنافسة ديت فكروا قالوا ايه فقال الخزرج منا اربعة منا اربعة ختموا القرآن. ختموا القرآن على عهد رسول الله صلى الله عليه وسلم. زيد ابن ثابت وابو زيد وابي ابن كعب
ومعاز بن جبل فانتهت المناظرة لصالح الخزرج عشان تعرف قدر القرآن عند هؤلاء الكابر وازاي كان القرآن بيعلي الواحد بس القرآن الصح مش مش الحفز اللي احنا بنحفزه اللي هو ايه حروف وتجويد وخلاص
وكان الصحابة يقول كان الرجل ازا حفز البقرة جد فينا يعني عظم شأنه فينا. بس احفظها بالطريقة العلمية التربوية وكانوا يقولون من حفز السبع الطوال يعني اول سبع سور من القرآن فهو حبر
امام من ائمة الامة. بس الحفظ العلمي التربوي خلاصة ان دايما طالما كان اهل القرآن هم رجال الامة. فارجو ان يكون منكم رجال ونساء الامة يا حافظين قرآن يا اللي منكم خاتمين واللي حافز نص وحافظ ربع اللي حافز خمس اجزاء المعول عليكم
المعول عليكم استوعبوا كده كويس اختم قصة سالم اختم قصة سالم. ما هو لابي حزيفة هذا الاثر الرائع الرهيب عن عمر بن الخطاب رضي الله عنه وارضاه وهذا الاثر ذكرناه في قصة معاذ بن جبل
ونعيد اليوم لانه آآ آآ نفس الاسر دوت كان في سالم ايضا. اكيد هتفتكروه لما جلس عمر مع صاحبين له مع صاحبين له ثم قال لهم تمنوا. كل واحد كده يتخيل امنية
بيقول امنية فقال احدهم اتمنى ان تكون هذه الدار مملوءة بزهب لكي انفقه في سبيل الله واتصدق برضه مش عايز دهب عشان هو يبقى غني. عايز ينفق في سبيل الله ويتصدق
وقال الاخر اتمنى ان تكون هزه الدار مملوءة بزبرجد وجواهر حتى انفقوا في سبيل الله واتصدق سيدنا عمر بيتفرج عليهم بس قالوا انت يا عمر مازا تتمنى مازا تتمنى فقال عمر اتمنى ان تكون هذه الدار مملوءة برجال
اتمنى ان تكون هذه الدار مملوءة برجال كامثال ابي عبيدة ابن الجراح ومعاذ ابن جبل وسالم مولى ابي حزيفة وحذيفة ابن اليمان استعملهم على المسلمين. الله الله سيدنا عمر قال اسم اربعة بس يا جماعة. اربعة
اربعة قال انا لو عندي من دول كتير انا كده مش عايز الدهب والجواهر. دولا اللي بيجيبوا الدهب. الرجالة هي اللي هتجيب الدهب. الرجالة هي اللي هتجيب الجواهر. الرجالة هي اللي هتقود الامة. انا عايز رجالة. احنا مفتقدين للرجال. ما الفلوس ماشي. اعمل ايه بالفلوس من غير الرجال
قال اتمنى ان تكون هزه الدار مملوءة برجال كامثال ابي عبيدة ابن الجراح ومعاذ ابن جبل وسالم مولى ابي حزيفة وحذيفة ابن اليمان استعملهم على المسلمين. فكان سالم امنية عمر. حط بقى عنوان جديد لسالم. سالم امنية عمر. الذي يتمناه عمر من
دنيا ان يكون عنده مثل سالم مولى ابي حزيفة. واحط عنوان تاني لاهل عمر سالم مولى حذيفة من نعم الله على هذه الامة التي حمد النبي صلى الله عليه وسلم ربه على انه في هزه الامة. سالم سر سر معركة اليمامة. سالم البدري سالم من الاربعة الاكابر
الذين يعني كان الصحابة يرجعون لهم في القرآن سالم سالم سالم هل كنتم تعرفون سالم مين كان يعرف سالم مولى ابي حزيفة؟ من منكم كان يعرف سالم مولاي ابي حزيفة. الحمد لله
الحمد لله اننا عشنا حتى نعرف سيرة سالم مولى ابي حذيفة احب هذا الرجل من كل قلوبكم احب هذا الرجل من كل قلوبكم اسأل الله ان يجمعنا به في الفردوس الاعلى
وان لم تكونوا مثلهم فاحبوهم فان حب الصالحين فلاح الصالحين فلاحه اسأل الله سبحانه وتعالى ان يمتعنا برفقة سالم مولى ابي حزيفة الفردوس الاعلى. وان يلحقنا به بحبنا له لا بعملنا فان عملنا لا يبلغنا
ولكننا علمنا ان النبي صلى الله عليه وسلم قال المرء معنى احب. وانا نشهد الله تعالى. انا نحب النبي صلى الله عليه وسلم. ونحب ابا بكر ان عمر وعثمان وعلي ونحب
ونحب سالم مولى ابي حزيفة. ونسأل الله ان يجمعنا بهم في الفردوس الاعلى. اللهم امين. وبكده انتهت القصة الرائعة الراقية الجميلة. قصة سالم مالي مولى ابي حذيفة فالحمد لله الذي انعم على الامة بسالم. والحمد لله الذي عرفنا بخصة سالم لعلها تكون حافز لكم الى الانطلاق. تقبل الله منا ومنكم
صالح الاعمال جزاكم الله خيرا. سبحانك اللهم ربنا وبحمدك اشهد ان لا اله الا انت استغفرك واتوب اليك